**INVITASJON**

**TIL**

**ANBUDSKONKURRANSE**

**(ÅPEN KONKURRANSE)**

**Rammeavtale for**

**Utskiftning, service og vedlikehold av solskjerming i Ålesundregionen**

Innhold

[1 Generelt om oppdraget 3](#_Toc256000000)

[1.1 Invitasjon og orientering 3](#_Toc256000001)

[1.2 Kunngjøring 3](#_Toc256000002)

[1.3 Kontraktsbestemmelser 3](#_Toc256000003)

[1.4 Informasjonsmøte/Tilbudsbefaring 4](#_Toc256000004)

[1.5 Tilleggsopplysninger/Rettelser av konkurransegrunnlaget 4](#_Toc256000005)

[2 Orientering om prosjektet og oppdraget 4](#_Toc256000006)

[2.1 Generelt 4](#_Toc256000007)

[2.2 Om rammeavtalen 5](#_Toc256000008)

[2.3 Krav til utførende personell 5](#_Toc256000009)

[2.4 Underleverandører 5](#_Toc256000010)

[3 Alminnelige regler for gjennomføringen av konkurransen 5](#_Toc256000011)

[3.1 Lov om offentlige anskaffelser 5](#_Toc256000012)

[3.2 Prinsipper for anbudskonkurransen 5](#_Toc256000013)

[3.3 Offentlighet 6](#_Toc256000014)

[3.4 Bruk av rådgivere ved utarbeidelse av spesifikasjoner 6](#_Toc256000015)

[3.5 Nasjonale avvisningsgrunner 6](#_Toc256000016)

[3.6 Avlysning av konkurransen og totalforkastelse – avviste tilbud 6](#_Toc256000017)

[4 Statsbyggs evaluering av tilbudet 6](#_Toc256000018)

[4.1 Kvalifisering - Tildeling 6](#_Toc256000019)

[4.2 Kvalifikasjonskrav i denne konkurransen 7](#_Toc256000020)

[4.3 Attest for skatt og merverdiavgift og fullmakt til Statsbygg 8](#_Toc256000021)

[4.3.1 Samarbeid med Skatteetaten – fullmakt til Statsbygg 8](#_Toc256000022)

[4.4 Tildelingskriterier i denne konkurransen 8](#_Toc256000023)

[5 Avvik fra konkurransegrunnlaget 9](#_Toc256000024)

[5.1 Generelt om forbehold og avvik 9](#_Toc256000025)

[5.2 Alternative tilbud 10](#_Toc256000026)

[5.3 Tilbud på deler av oppdraget 10](#_Toc256000027)

[6 Krav til tilbudet 10](#_Toc256000028)

[6.1 Elektronisk tilbudsavgivelse 10](#_Toc256000029)

[6.2 Vedståelsesfrist 10](#_Toc256000030)

[6.3 Tilbudets språk 10](#_Toc256000031)

[6.4 Hva skal leveres – hvilken filstruktur skal benyttes? 10](#_Toc256000032)

[6.5 Innleveringssted og tilbudsfrist 11](#_Toc256000033)

[6.6 Om Mercellportalen 11](#_Toc256000034)

[7 Oppdragsgivers underskrift 11](#_Toc256000035)

[8 Vedlegg 11](#_Toc256000036)

# Generelt om oppdraget

## Invitasjon og orientering

Statsbygg ber om tilbud på rammeavtale for:

Rammeavtalen skal gjelde for alle eiendommer i Ålesund-regionen.

Rammeavtalen skal gjelde for alle eiendommer i Ålesund-regionen Mer informasjon om Statsbyggs eiendommer finnes på[*www.statsbygg.no*](http://www.statsbygg.no/).

Se mer informasjon om rammeavtalen i punkt 2 nedenfor.

Konkurransegrunnlaget består av:

* Denne tilbudsinvitasjon og tilbudsskjema
* Elektronisk egenerklæringsskjema for konkurransen vedrørende kvalifikasjonskrav, avvisningsgrunner og eventuelle utvelgelseskriterier (ESPD) i Mercellportalen
* Generell kravspesifikasjon for kjøp av håndverkertjenester Statsbygg
* Utkast til avtaledokument
* Standard kontraktsvilkår for Statsbyggs kjøp av håndverkertjenester.
* Mal for besvarelse tildelingskriteriet Kvalitet - Gjennomføring og oppfølgning av kontrakten

Konkurransegrunnlaget er i sin helhet lagt ut elektronisk for nedlasting fra Mercellportalen. **Leverandører som ønsker å delta i konkurransen, oppfordres til å registrere sin interesse i Mercellportalen for å få varsler om tilleggsopplysninger, rettelser og endringer som Statsbygg publiserer**.

## Kunngjøring

Anskaffelsen er sendt til kunngjøring i Doffin-basen og TED-basen.

## Kontraktsbestemmelser

Avtaleforholdet reguleres av vedlagte kontraktsvilkår; Standard kontraktsvilkår for Statsbyggs kjøp av håndverkertjenester.

I våre kontraktsvilkår stilles det flere seriøsitetskrav. **Kravene gjelder både for norske og utenlandske leverandører og underleverandører som skal utføre arbeid i Norge.** Det vises til kontraktsvilkårene for nærere beskrivelse av kravene.To av seriøsitetskravene vil vi likevel trekke fram her:

Statsbygg har i sine kontraktsvilkår inntatt krav til gjengs lønns- og arbeidsvilkår for arbeidstakere som utfører arbeid iht. våre tjenestekontrakter og bygge- og anleggskontrakter, samt krav til dokumentasjon og sanksjoner i samsvar med forskrift av 08.02.08 nr. 112 om lønns- og arbeidsvilkår i offentlige kontrakter.

Vi stiller også krav om at fast ansatte og faglærte håndverkere deltar i kontraktarbeidet. Se pkt. 6.16 og 6.17 i Standard kontraktsvilkår for Statsbyggs kjøp av håndverkertjenester (vedlegg).

Merk også at faktura og kreditnota skal sendes elektronisk til Statsbyggs fakturamottak i samsvar med standarden Elektronisk handelsformat (EHF), fastsatt av Fornyings-, administrasjons- og kirkedepartementet. Faktura og kreditnota skal formidles via aksesspunkt i meldingsformidlerinfrastrukturen som forvaltes av DIFI.

## Informasjonsmøte/Tilbudsbefaring

Det vil ikke bli avholdt informasjonsmøte/befaring for denne kontrakten.

## Tilleggsopplysninger/Rettelser av konkurransegrunnlaget

**Dersom tilbyderen finner at konkurransegrunnlaget ikke gir tilstrekkelig veiledning eller inneholder forhold som tilbyderen ikke kan akseptere, kan han via Mercellportalen, og kun her, stille spørsmål og be om tilleggsopplysninger. Tilbyderen oppfordres til å ta kontakt i god tid før tilbudsfristens utløp, slik at Statsbygg har muligheten til å vurdere om konkurransegrunnlaget skal endres, presiseres eller utdypes.**

Spørsmålene i anonymisert form og Statsbyggs svar og rettelser av konkurransegrunnlaget er *kun* tilgjengelige i Mercellportalen, og de som har registrert sin interesse for konkurransen, jf. pkt 1.1 ovenfor, vil få varsel per epost fra Mercellportalen.

# Orientering om prosjektet og oppdraget

## Generelt

Det skal inngås rammeavtale for service og vedlikehold av utvendig solskjerming. Rammeavtalen gjelder service og vedlikehold på eksisterende anlegg og utskifting og nyinstallering av solskjerming. Det kan også bli behov for kjøp av solskjerming for innvendig bruk.

Rammeavtalen gjelder for eiendommer i Ålesundregionen som i dag omfatter følgende eiendommer:

|  |  |
| --- | --- |
| **Eiendom ID** | **Eiendomsnavn** |
| 13899 | Husafjellheimen / Bøgt. 44 A-B |
| 13893 | Kollen Ungdomsbase, Vestnes |
| 00574 | NTNU i Ålesund |
| 14449 | Olsvika Barnehjem |
| 02590 | Ålesund Fengsel |
| 00578 | Ålesund Trafikkstasjon |

Under avtaleperioden kan enkelteiendommer frafalle avtalen og eiendommer av tilsvarende geografiske lokasjon kan tilkomme den.

Rammeavtalen gjelder for alle typer utvendige solskjermingsløsninger. Dette kan være persienner, markiser, duker, screens, m.m.. Leverandøren må kunne levere deler til alle de vanligste solskjermingsløsningene i markedet inklusive duker, motorer, snorer, etc.

Statsbygg har eiendommer med utvendige skodder som blir styrt av motorer som må programmeres ved bytte. Programmering av nye motorer som blir byttet på solskjermingen inngår i denne rammeavtalen.

Det er stilt nærmere krav i vedlagte «Generell kravspesifikasjon for kjøp av håndverkertjenester Statsbygg».

## Om rammeavtalen

Verdien av avropene under rammeavtalen er vanskelig å anslå, da omfanget bl.a. vil bero på statlige bevilgninger og tilstanden i bygningsmassen. Maksimalverdien av de oppdrag som kan tildeles under rammeavtalene er 7 M NOK i løpet av en 4 års periode. Statsbygg forbeholder seg retten til å si opp et pågående oppdrag uten erstatningsplikt dersom den maksimale verdigrensen er oversteget.

Det presiseres at Statsbygg ikke har kjøpsplikt under avtalene. Statsbygg kan dermed fritt velge å utlyse egne konkurranser for enkeltstående oppdrag hvis det finnes formålstjenlig.

Rammeavtalene inngås for en periode på 2 år med rett for Statsbygg til å forlenge avtalene i ytterligere 1+1 år, med ett år av gangen.

## Krav til utførende personell

Utførende Montør/Servicemontør skal ha nødvendig kompetanse for Service på eksisterende solskjermingsinstallasjoner og montering og idriftsettelse av supplerende/nye installasjoner. Statsbygg skal kunne kreve dokumentasjon av kompetanse.

Det er et krav at utførende montører har sertifisert opplæring for bruk av lift/fasadeheis.

Leverandøren skal ordne ved behov med sperrevedtak og eventuelt stenging av gate / vei hos rette myndigheter.

## Underleverandører

Bruk av underleverandører skal godkjennes av Statsbygg. Statsbygg skal bare forholde seg til tilbyderen, og tilbyderen har samme ansvar for ytelser levert av eventuelle underleverandører / samarbeidspartnere som for egne ytelser.

# Alminnelige regler for gjennomføringen av konkurransen

## Lov om offentlige anskaffelser

Anskaffelsen er omfattet av lov om offentlige anskaffelser av 17. juni 2016 nr. 73 og forskrift om offentlige anskaffelser av 12. august 2016 nr. 97 (anskaffelsesforskriften). For denne anskaffelsen gjelder ovennevnte, samt reglene i dette konkurransegrunnlaget.

Denne anskaffelsen følger prosedyren ”åpen anbudskonkurranse”.

## Prinsipper for anbudskonkurransen

Konkurransen skal gjennomføres på en saklig og forsvarlig måte som gir lik behandling av tilbyderne. Tilbyderne har ikke rett til gjennom avtale, samordnet praksis eller på annen måte, å søke å påvirke konkurransens utfall.

Det er ikke adgang til å endre tilbudene, og det er heller ikke adgang til å forhandle.

## Offentlighet

Anskaffelsesprotokollens opplysninger om deltakere er offentlige.

Tilbudsåpningen er ikke offentlig, og vil finne sted etter tilbudsfristens utløp.

## Bruk av rådgivere ved utarbeidelse av spesifikasjoner

Statsbygg skal ikke søke eller motta råd som kan bli benyttet under utarbeidelsen av spesifikasjoner for denne aktuelle anskaffelse fra noen som kan ha økonomiske interesser i anskaffelsen når dette skjer på en måte som vil kunne utelukke konkurranse. En tilbyder som har blitt benyttet som rådgiver under utarbeidelsen av spesifikasjoner på en måte som vil kunne utelukke konkurranse som ovenfor nevnt, vil bli avvist.

## Nasjonale avvisningsgrunner

I henhold til ESPD del III: Avvisningsgrunner, seksjon D: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat»:

Det norske anskaffelsesreglene går noe lenger enn hva som følger av avvisningsgrunnene angitt i EUs direktiv om offentlige anskaffelser og i standardskjemaet for ESPD. Det presiseres derfor at alle avvisningsgrunnene i FOA § 24-2, inkludert de rent nasjonale avvisningsgrunnene, gjelder i denne konkurransen.

Til orientering er følgende av avvisningsgrunnene i FOA § 24-2 rent nasjonale avvisningsgrunner:

1. FOA § 24-2 (2) – I denne bestemmelsen er det angitt at oppdragsgiveren skal avvise en leverandør når han er kjent med at leverandøren er rettskraftig dømt eller har vedtatt et forelegg for de straffbare forholdene som er angitt i bestemmelsen. Kravet til at oppdragsgiver skal avvise leverandører som har vedtatt forelegg for de angitte straffbare forholdene, er et særnorsk krav.

2. FOA § 24-2 (3) bokstav i – Avvisningsgrunnen i standardskjemaet for ESPD gjelder kun alvorlige feil i yrkesutøvelsen, mens den norske avvisningsgrunnen også omfatter andre alvorlige feil som kan medføre tvil om leverandørens yrkesmessige integritet.

## Avlysning av konkurransen og totalforkastelse – avviste tilbud

Statsbygg forbeholder seg retten til å avlyse konkurransen dersom det foreligger saklig grunn, for eksempel ved bortfall av planlagt finansiering eller manglende godkjenning fra politisk hold.

Statsbygg kan forkaste alle tilbudene dersom resultatet av konkurransen gir saklig grunn for det.

Avviste og forkastede tilbud vil ikke bli returnert.

# Statsbyggs evaluering av tilbudet

## Kvalifisering - Tildeling

For å kunne få sitt tilbud evaluert, må leverandøren i Mercellportalen, fylle inn et elektronisk egenerklæringsskjema for konkurransen (ESPD) om at han oppfyller samtlige av de kvalifikasjonskravene som er oppgitt nedenfor. I egenerklæringen må leverandørene også bekrefte at det ikke foreligger bestemte angitte avvisningsgrunner. Den eller de leverandørene som blir innstilt til kontraktsinngåelse må, før kontrakt inngås, dokumentere oppfyllelse av kvalifikasjonskravene i henhold til de opplyste dokumentasjonskrav.

Tilbudene vil bli evaluert i forhold til de oppførte tildelingskriteriene. Evaluering vil ta utgangspunkt i den innleverte dokumentasjon. Det er derfor viktig at tilbudene inneholder all etterspurt dokumentasjon. **Tilbydere som ikke vedlegger etterspurt dokumentasjon, vil kunne bli avvist.**

## Kvalifikasjonskrav i denne konkurransen

Følgende kvalifikasjonskrav vil bli lagt til grunn ved vurdering av tilbyderne. (Dokumentasjonen angitt nedenfor skal ikke keveres nå, kun ESPDen):

|  |  |  |
| --- | --- | --- |
| **Kvalifikasjonskriterium** | **Kvalifikasjonskrav** | **Dokumentasjon** |
| Organisatorisk og juridisk  stilling. | Det kreves at tilbyder har et lovlig etablert foretak. | Firmaattest, for utenlandske firmaer kreves tilsvarende attest bestemt ved lovgivningen i det landet hvor foretaket er registrert, alternativt StartBANK ID. |
| Økonomisk og finansiell kapasitet. | Det kreves at tilbyder har tilfredsstillende økonomisk gjennomføringsevne.  Omsetningens størrelse, sett i forhold til kontraktens verdi, kan bli vektlagt. | Statsbygg vil gjennomføre en kredittvurdering av tilbyder.  Tilbyder kan i tillegg bli bedt om å sende inn revisorbekreftede årsregnskaper, alternativt oppgi StartBANK ID. |
| Tekniske og faglige kvalifikasjoner. | 1. Det kreves at tilbyder har tilstrekkelig kapasitet. | 1. Oversikt over antall ansatte i foretaket, fordelt på administrasjon og produksjon. |
|  |  | 1. Liste over referanseoppdrag de siste 3 år med overføringsverdi, med opplysninger om blant annet:  * Prosjektets/avtalens navn * oppdragsgiver, * oppdragets kontraktsverdi eks mva * Tidspunkt for gjennomføring |

Tilbydere registrert i StartBANK kan oppgi StartBANK ID eller levere kopi av registreringsbevis i StartBANK istedenfor å levere deler av dokumentasjonen(se hvilken dokumentasjon i tabellen over)**.**

**Statsbygg krever at når en leverandør støtter seg på kapasiteten til andre virksomheter for å oppfylle kravene til økonomisk og finansiell kapasitet, er de solidarisk ansvarlig for utførelsen av kontrakten. Tilbydere som vil støtte seg på andre foretaks økonomiske og finansielle kapasitet for å bli kvalifisert, må godtgjøre at de reelt disponerer over de aktuelle ressurser ved en solidaransvarserklæring, jf. anskaffelsesforskriften § 16-10.**

**Tilbydere som vil støtte seg på andre foretaks tekniske eller faglige kapasitet eller kompetanse for å blir kvalifisert, må godtgjøre at de reelt disponerer over de aktuelle ressurser ved f eks en forside på signert avtale mellom partene eller egenerklæring fra underleverandør om at samarbeid er inngått, jf. anskaffelsesforskriften § 16-10.**

**Foretak som tilbyder støtter seg på, må levere egen ESPD, jf. ovenfor, og fullmakten til Statsbygg for å innhente skatteopplysninger fra Skatteetaten, jf. 4.3.1 nedenfor.**

## Attest for skatt og merverdiavgift og fullmakt til Statsbygg

Norsk leverandør som får kontrakten skal levere felles attest for skatt (skatt, forskuddstrekk, påleggstrekk, arbeidsgiveravgift) og merverdiavgift (Skatteattest).

Skatteattest bestilles i Altinn. Attesten skal ikke være eldre enn 6 måneder regnet fra tilbudsfristen.

Tilbydere med forretningsadresse i andre EØS-land enn Norge skal fremlegge tilsvarende attester iht anskaffelsesforskriften §§ 11- 10 (3) og 20-12 (3).

### Samarbeid med Skatteetaten – fullmakt til Statsbygg

Statsbygg har inngått et samarbeid med Skatteetaten. Formålet med avtalen er forebygging og bekjempelse av arbeidslivskriminalitet. I denne forbindelse krever Statsbygg at tilbyder som innstilles til kontrakt skal levere signert fullmakt, før kontraktsinngåelse, som gir Statsbygg en utvidet rett til et ubegrenset antall ganger å innhente opplysninger om tjenesteyterens skatte- og avgiftsmessige forhold, se Standard kontraktsvilkår for Statsbyggs kjøp av håndverkertjenester pkt 6.20.

Kravet om signert fullmakt gjelder også for tjenesteyterens underleverandører. Tjenesteyteren skal kontraktsfeste signeringsplikten nedover i leverandørkjeden. Før signering av kontrakt kreves det dog kun signert fullmakt fra tjenesteyter, med mindre underleverandører benyttes for å oppfylle et kvalifikasjonskrav i konkurransen. I så fall skal signert fullmakt foreligge fra både tjenesteyter og underleverandører. Signert fullmakt fra øvrige underleverandører må imidlertid være levert og godkjent av oppdragsgiver før de kan benyttes i kontrakten/prosjektet.

Statsbygg gjør oppmerksom på at det kan være aktuelt å avvise den tilbyder som i meddelelsesbrevet er innstilt som vinner av konkurransen dersom det etter meddelelse, men forut for signering av kontrakt, mottas opplysninger fra Skatteetaten om manglende oppfyllelse av skatte- og avgiftsforpliktelser m.v. Det presiseres også at hvis det ikke mottas signert fullmakt fra tilbyder og eventuelle underleverandører som er benyttet i kvalifiseringen, vil dette anses som et vesentlig forbehold til kontrakten som vil medføre at tilbyder avvises fra konkurransen.

Enkelte kontrakter vil bli valgt ut til en oppfølging gjennom hele kontraktsperioden, jf Statsbyggs standardvilkår for kjøp av håndverkertjenester pkt 6.20. I slike prosjekter vil Statsbygg oversende oversiktslister til Skatteetaten, med fødsels- eller D-nummer på alle ansatte som utfører arbeid som ledd i oppfyllelsen av kontrakten.

## Tildelingskriterier i denne konkurransen

Tildelingen skjer på grunnlag av hvilket tilbud som er det beste forholdet mellom pris eller kostnad og kvalitet, basert på følgende kriterier:

|  |  |  |
| --- | --- | --- |
| **Tildelingskriterier** | **Vekting** | **Dokumentasjon** |
| Pris | 70 % | Utfylt tilbudsskjema, vedlagt. |
| Kvalitet – gjennomføring og oppfølgning av kontrakten          Benytt vedlagte mal for besvarelse.  Evalueringen gjennomføres helhetlig og det gis en samlet poengsum på besvarelsen. | 30 % | Ved bruk av rammeavtaler har Statsbygg gjennomgående utfordringer med følgende:     * Avtalt responstid og gjennomføringstid overholdes ikke * Manglende eller mangelfull FDV-dokumentasjon * Mangelfull HMS, manglende eller feil bruk av verneutstyr * Overskridelser av prisestimater     Beskriv hvorfor ovennevnte ikke blir et problem dersom dere innstilles som leverandør til rammeavtalen. Beskrivelsen kan omhandle tiltak (noe tilbyder vil utføre utover det som følger av kontraktens krav) eller annet som tilsier at risikoen reduseres. Besvarelsen skal være på makisum 2 A4 sider.  Redegjørelsen er forpliktende for tilbyder og evt. tiltak inngår i timeprisen. |

# Avvik fra konkurransegrunnlaget

## Generelt om forbehold og avvik

**Statsbygg oppfordrer til å gi tilbud uten forbehold eller avvik. Istedenfor å gi tilbud med forbehold og avvik bør leverandørene stille spørsmål til Statsbygg, jf. pkt 1.6 ovenfor. Det understrekes at tilbyder har risikoen for uklarheter i eget tilbud og at uklarheter, forbehold og avvik kan medføre avvisning. Før tilbyder eventuelt avgir tilbud med forbehold eller avvik, bør de rettslige konsekvenser av dette derfor vurderes.**

Dersom forbehold eller avvik tas, skal forbehold/avvik klart fremgå av tilbudsbrevet. Forbehold/avvik skal være presise og entydige, slik at Statsbygg kan vurdere disse uten kontakt med tilbyder. Forbehold/avvik som ikke kan prises av Statsbygg, vil etter all sannsynlighet medføre avvisning av tilbudet.

Det er ikke adgang til å ta forbehold mot grunnleggende elementer i konkurransegrunnlaget. Tilbud som inneholder forbehold av denne art, vil bli avvist.

Henvisning til standardiserte leveringsvilkår eller lignende vil bli betraktet som forbehold i den grad de avviker fra foreliggende konkurranseregler og kontraktsvilkår. Slike forbehold vil etter all sannsynlighet medføre at tilbudet avvises.

Forbehold om regulering av kontraktssum på annen måte enn angitt for den aktuelle kontrakt i Standard kontraktsvilkår for Statsbyggs kjøp av håndverkertjenester, jf. vedlegg, herunder valutaforbehold, vil medføre avvisning.

Forbehold om forskudd vil medføre avvisning.

## Alternative tilbud

Det er ikke adgang til å gi alternative tilbud.Tilbud på annen løsning enn de spesifiserte eller som på annen måte ikke er i overensstemmelse med konkurransegrunnlaget, vil anses som et tilbud med forbehold eller avvik, jf. pkt 5.1 ovenfor.

## Tilbud på deler av oppdraget

Det er ikke adgang til å gi tilbud på deler av oppdraget.

# Krav til tilbudet

## Elektronisk tilbudsavgivelse

Tilbudet skal i sin helhet leveres elektronisk via Mercellportalen; www.mercell.com. Det samme gjelder for endring av tilbudene.

**Tilbud levert på annen måte, vil bli avvist.**

Følgende filformater aksepteres. Filene skal være fri for virus og ikke kryptert:

* Tekstdokument: PDF/A, XML, TIFF eller Word
* Tabeller: Excel
* Bildefiler: JPEG eller TIFF
* Kart: TIFF
* Video: MPEG 2
* Lyd: MP3, PCM eller PCM-basert Wave

**Infiserte og krypterte filer, samt filer i et annet format enn ovenfor angitt, vil bli avvist i Statsbyggs datasystem, og tilbudet evaluert som om slike filer ikke var levert.**

## Vedståelsesfrist

Tilbudet er bindende i 3 måneder, regnet f.o.m. tilbudsfristens utløp.

## Tilbudets språk

Tilbudet og alle tilhørende dokumenter skal avgis på norsk.

## Hva skal leveres – hvilken filstruktur skal benyttes?

**1 Tilbudsbrev, med angivelse av eventuelle avvik/forbehold fra konkurransegrunnlaget.** Tilbudsbrevet skal være undertegnet.

**2 Tilbudsskjema i utfylt og signert stand (vedlegg)**

**3 Besvarelse kvalitet – gjennomføring og oppfølgning av kontrakten.**

Se etterspurt dokumentasjonen i tabellen for tildelingskriterier, jf pkt 4.4

I tillegg til ovennevnte dokumenter, skal ESPD fylles inn i Mercellportalen.

For å lette arkivering og gjenfinning av dokumentasjon, bes tilbyderne om å følge ovennevnte nummerering ved disponering av sitt tilbud og navngi filene som vist ovenfor i fet skrift, med nummeret først., og uten bruk av undermapper

**Tilbud som ikke inneholder alle opplysninger og dokumenter som er etterspurt, eller som ikke oppfyller kravene til utforming av tilbudet som Statsbygg har fastsatt, vil kunne bli avvist.**

## Innleveringssted og tilbudsfrist

Tilbudet skal leveres elektronisk via Mercellportalen; [www.mercell.co](http://www.mercell.co)m.

Fristen for innlevering av tilbud er **25.03.2021 kl. 12:00.**

**For sent innkomne tilbud vil bli avvist**.

(Merk at systemet heller ikke tillater å levere tilbud elektronisk via Mercellportalen etter tilbudsfristens utløp.)

## Om Mercellportalen

For å kunne levere tilbud via Mercellportalen, må man ha en bruker, og logge inn med denne.

Det anbefales at tilbudet leveres i god tid, minimum 1 time, før fristens utløp. Leverte tilbud kan endres helt frem til tilbudsfristens utløp. Det sist leverte tilbudet regnes som det endelige tilbudet.

Tilbudet krever elektronisk signatur ved levering. Elektronisk signatur kan skaffes fra ulike leverandører, f. eks www.commfides.com, www.buypass.no eller www.bankid.no.

**NB! Vi gjør oppmerksom på at det kan ta noen dager å få levert elektronisk signatur, slik at denne prosessen bør settes i gang så snart som mulig.**

Statsbygg anbefaler at man tester ut signeringen med sertifikatet man har tilgjengelig snarest mulig (i god tid før tilbudsfristen). Testfunksjonaliteten ligger i påmeldings- /tilbudsinnleveringsstegene.

Ved spørsmål om funksjonalitet i verktøyet eller hvis du har problemer med å få inngitt tilbud, ta kontakt med Mercell Support på tlf: 21 01 88 60 eller på e-post: [support@mercell.com](mailto:support@mercell.com) i god tid før tilbudsfristens utløp.

# Oppdragsgivers underskrift

|  |  |  |  |  |
| --- | --- | --- | --- | --- |
| Sted: | Oslo | | Dato: | 18.02.2021 |
|  | | | | |
| For Statsbygg: | |  | | |
|  | |  | | |
|  | | | | |
| *Dette dokumentet er elektronisk godkjent.* | | | | |

# Vedlegg

Tilbudsskjema

Generell kravspesifikasjon for kjøp av håndverkertjenester Statsbygg

Utkast til avtaledokument

Standard kontraktsvilkår for Statsbyggs kjøp av håndverkertjenester

Mal for besvarelse tildelingskriteriet Kvalitet - Gjennomføring og oppfølgning av kontrakten